宣州謝朓樓餞別校書叔雲
作者：李白

paragraphs: 棄我去者昨日之日不可留，亂我心者今日之日多煩憂。
長風萬里送秋雁，對此可以酣高樓。
蓬萊文章建安骨，中間小謝又清發。
俱懷逸興壯思飛，欲上青天覽日月。
抽刀斷水水更流，舉杯銷愁愁更愁。
人生在世不稱意，明朝散髮弄扁舟。

标签：唐诗三百首
八年级下册(课外)
七言古诗
初中古诗
哲理
离别
抒怀
水
豪迈